stanford-oval/wikipedia huggingface dataset:
24 Sussex Drive
Historia

24 Sussex Driven rakennutti vuonna 1866 parlamentin jäsen Joseph Merrill Currier, joka aikoi antaa sen häälahjaksi vaimolleen Hannahille. Se valmistui vuonna 1868. He asuivat siinä vuoteen 1901, kunnes Hannah kuoli. Rakennus myytiin liikemies William Edwardsille, jonka veljenpoika Gordon Edwards peri rakennuksen vuonna 1921. Kanadan hallitus lunasti rakennuksen Edwardsin kuoltua 1950 ja päätti kunnostaa kiinteistön pääministerin virka-asunnoksi. Kunnostustyöt maksoivat hieman yli 500 000 Kanadan dollaria.[lähde? ]
Ensimmäinen talossa asunut pääministeri, Louis Saint-Laurent, muutti taloon vuonna 1951. Siitä lähtien vain kaksi pääministeriä – Kim Campbell ja Justin Trudeau – on päättänyt asua muualla.
Marraskuussa 1995 mies nimeltä André Dallaire yritti salamurhata pääministeri Jean Chrétienin talossa, mutta hänet saatiin kiinni ennen kuin hän ehti tehdä mitään. Tapahtuman jälkeen talon vartiointia vahvistettiin.
Vampyyripäiväkirjat (3. tuotantokausi)

| Vampyyripäiväkirjat 3>  tuotantokausi |
| --- | --- |
Maa:  Yhdysvallat
Esittäminen
Verkko:   CW   MTV3
Ensimmäinen esitys:   15. syyskuuta 2011   14. marraskuuta 2013
Esitysten määrä:  22
Amerikkalaisen fantasia-kauhutelevisiosarjan Vampyyripäiväkirjat kolmatta tuotantokautta alettiin esittää Yhdysvalloissa The CW -kanavalla 15. syyskuuta 2011 alkaen. Sarjan tuottaja Julie Plec mainitsi haastattelussa kauden olevan "Alkuperäisten vuosi".
Juoni

Kolmannella kaudella selviää lisää tietoa Klausista sekä muista alkuperäisistä vampyyreistä. Myös Klausin motiivit Stefanin puolelleen värväämisestä paljastuvat. Stefan häilyy pimeän puolen rajamailla ja Damon ja Elena kamppailevat syyllisyytensä kanssa. Jeremyn haamut menneisyydestä kantavat mukanaan voimakasta viestiä, jolla on vahva vaikutus tämän ja Bonnien suhteeseen. Carolinen ja Tylerin välien lämmetessä heidän perheidensä välit viilenevät.
Juoni > Kappaleet

Kappale I: The Ghosts Chapter (jaksot 301 - 307) - Tämä kappale keskittyy Jeremyn uuteen kykyyn sekä Vickin ja Annan paluuta ympäröivään mysteeriin. Se keskittyy myös Klausin suunnitelmaan luoda lisää hybridejä ja Stefanin menneisyyden salaisuuksien paljastumiseen.
Kappaleen vihollisia ovat Klaus, Rebekah, Vicki Donovan ja Stefan Salvatore.
Kappale II: The Originals Chapter (jaksot 308 - 315) - Tämä kappale keskittyy totuuteen vampyyrien alkuperästä eli Alkuperäisten vampyyrien luonnista. Se keskittyy Klausin ja Stefanin väliseen taisteluun ja myöhemmin Klausin perheen ruumisarkkujen varastamiseen, Stefanin ja Damonin yrittäessä tuhota Klaus. Kappaleessa nähdään myös Klausin isäpuolen, Mikaelin kuolema, joka oli vastuussa vampyyrien luonnista.
Kappaleen vihollisia ovat Klaus, Mikael ja Stefan Salvatore.
Kappale III: The Bloodline Chapter (Ep. 316 - 322) - Tämä kappale keskittyy Estherin juonen toteuttamiseen ämän yrittäessä tuhota perheensä. Elijah ja muu perhe eivät tahdo kuolla, joten he käyttävät Elenaa pakottaakseen Stefanin ja Damonin auttamaan heitä taistelussa omaa äitiään vastaan. Lopulta kaikille selviää, että Alkuperöisen kuollessa kuolevat myös heidän verilinjansa vampyyrit. Niinpä loppukauden Salvatoret yrittävät saada selville kuka on heidän vrilinjansa vampyyrit, toivoen yhä voivansa päästä eroon Klausista. Myös salaperäinen Mystic Fallsissa riehuva sarjamurhaaja on juonen keskipisteessä.
Kappaleen vihollisia ovat Esther, Klaus, Rebekah ja Alaric Saltzman.
Juoni > Aikajana

Toisen kauden viimeisen jakson (As I Lay Dying) ja kolmannen kauden välille sijoittuu tuntematon määrä viikkoja, jopa kuukausia. Oletettavasti kolmannen kauden tapahtumat kuitenkin alkavat vuoden 2010 elokuussa, jolloin on Elenan syntymäpäivä ja hän aloittaa seniorivuotensa Mystic Falls High Schoolissa. Kolmas kausi kestää tiettävästi kaksi kuukautta ja päättyy lokakuuhun.
Näyttelijäkokoonpano

Sarjan päähenkilökokoonpano pysyy samana aikaisempiin kausiin verrattuna; edellisten kausien pääosanäyttelijät palaavat kaikki vanhoihin rooleihinsa.
David Gallagher on valittu näyttelemään Klausia pakenevaa ihmissusi Ray Suttonia Lilly Robersonin näytellessä Tylerin uutta ihastusta Sofieta. Australialainen näyttelijätär Claire Holt näyttelee Rebekahia, kaunista vampyyriä, joka tutustui Stefaniin tämän vielä nauttiessa ihmisverta. Sebastian Roché esittää vampyyrinmetsästäjää, joka on myös Klausin isäpuoli sekä muun alkuperäisen perheen luoja ja isä.
(Suluissa esiintymismäärä kauden aikana)
Tuotanto

26. huhtikuuta 2011 The CW ilmoitti, että Vampyyripäiväkirjoja jatketaan kolmannelle tuotantokaudelle. 19. toukokuuta 2011 kun The CW:n kauden 2011-12 aikataulu paljastettiin, julkaistiin tieto että Vampyyripäiväkirjat saa pitää Yhdysvalloissa torstai-illan esitysajankohdan. Kevin Williamson, Julie Plec, Leslie Morgenstein ja Bob Levy ovat sarjan tuottajia kolmannella tuotantokaudella,
Kolmannen tuotantokauden ensiesitys on Yhdysvalloissa torstaina, 15. syyskuuta 2011.
Näyttelijät Paul Wesley, Nina Dobrev ja Ian Somerhalder vuoden 2010 Comic-Con -tapahtumassa.
Henrik Lilius (toimitusjohtaja)

Henrik Lilius vuonna 1963.
Henrik August Kasimir Lilius (1. elokuuta 1921 Helsinki – 26. maaliskuuta 2014 Helsinki) oli Tamfeltin (entinen Tampereen Verkatehdas) toimitusjohtaja vuosina 1956–1985 ja suomalaisen tekstiiliteollisuuden keskeinen vaikuttaja. Koulutukseltaan hän oli diplomi-insinööri. Hänen aikanaan Tamfelt kansainvälistyi ja sen painopiste siirtyi villateollisuudesta konehuopatuotantoon, jota edesauttoi Suomen metsäteollisuuden voimakas kasvu 1950-luvulla.
Tehdas toimi vielä Liliuksen aikana pääasiallisesti Tammerkoskella (vuoteen 1975) ennen siirtymistään uuteen tehtaaseen Tampereen Hankkioon. Yritys ehti myös kokea hänen aikanaan nimen muutoksen perinteisestä Tampereen Verkatehdas Oy – Tammerfors Klädesfabriks Ab (1797) nimestä Tamfeltiksi.
Liliuksen veli oli poliitikko Patrik Lilius.
Hendersonin piirikunta (Pohjois-Carolina)

Hendersonin piirikunta (engl. Henderson County) on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 116 281 vuonna 2020. Piirikunnan hallintokeskus on Hendersonvillen kaupunki. Piirikunta on perustettu 1838.
Kuvia piirikunnasta

Hendersonin piirikunnan oikeustalo Hendersonvillessä.
Hendersonvillen keskustaa.
Aiheesta muualla

Kuvia tai muita tiedostoja aiheesta Hendersonin piirikunta (Pohjois-Carolina) Wikimedia Commonsissa
Henrik Ludvig Alfred Stjernvall

Henrik Ludvig Alfred Stjernvall (19. kesäkuuta 1863 Linnaisten kartano, Mäntsälä – 4. toukokuuta 1941 Linnaisten kartano) oli suomalainen vapaaherra, agronomi, tilanomistaja ja valtiopäivämies.
Stjernvallin vanhemmat olivat vapaaherra Knut Stjernvall ja Sophie Therese Kupffer ja puoliso Maria Helena Mellin. Stjernvall kävi oppikoulua, mutta suoritti sitten maanviljelyskoulun Joroisissa ja agronomin tutkinnon Ultunan maanviljelysopistossa Ruotsissa 1884. Hän hoiti Linnaisten kartanoa ja sen yhteydessä olleita useita maatiloja ja osallistui myös Linnaisissa olleen karjanhoitokoulun toimintaan.
Stjernvall oli aatelissäädyssä edustaja valtiopäivillä 1899, 1904–1905 ja 1905–1906.
Herman Erik Gummerus

Herman Erik Gummerus (18. syyskuuta 1841 Raahe – 16. lokakuuta 1892 Vaasa) oli suomalainen Gummerus-sukuun kuulunut rautateiden rakentaja ja valtiopäivämies.
Gummeruksen vanhemmat olivat Raahen pormestari Gregorius Gummerus ja Johanna Wilhelmina Chrohns ja puoliso vuodesta 1875 Olga Elisabeth Krook. Professori, aktivisti Herman Gummerus (1877–1948) oli heidän poikansa ja taidemaalari Olga Gummerus-Ehrström (1876–1938) heidän tyttärensä. Vanhempien kuoltua Gummerus jäi sisarustensa huollettavaksi. Hänen Oulussa käymänsä yläalkeiskoulun luokkatoverin isä lääninkuvernööri Alexander Lavonius kustansi oman poikansa ohella myös Gummeruksen lukio-opinnot Kuopiossa. Valmistuttuaan yliopistosta Gummerus sai kaksivuotisen valtion stipendin opiskeluun teknillisessä opistossa Zürichissä ja vielä lisäapurahan tutustua paluumatkalla Pariisin maailmannäyttelyyn 1867. Gummerus pääsi Suomeen palattuaan töihin Riihimäki–Pietari-radan rakentamiseen ja työskenteli sitten vuoroin Suomessa ja Venäjällä, kunnes tuli Pietari–Uusikirkko-radan insinööriksi 1872. Vuonna 1878 hän siirtyi Helsinkiin ja viisi vuotta myöhemmin Vaasaan, jossa hän muun muassa rakennutti kaupungin satamaradan ja osallistui kunnallispolitiikkaan. Myös porvarissäädyssä Sortavalan edustajana valtiopäivillä 1882 ja 1885 toiminut Gummerus kuoli vain 51-vuotiaana 1892.
Aiheesta muualla

GUMMERUS Herman Erik. Ylioppilasmatrikkeli 1853–1899. Helsingin yliopiston verkkojulkaisu. Viitattu 27.10.2015.
Ossian Ansas, 1894. Muistolehtiä Vaasasta 2: Vaskiluodon radan rakentaja Herman Erik Gummerus: muotokuva ja muistelmia. Pohjalaisen kirjapaino, Vaasa. 8 s.
Hjalmar Neiglick

Hjalmar Neiglick.
Albert Edelfeltin maalaama muotokuva Nylands Nationin tilauksesta
Georg Hjalmar Garibaldi Neiglick, nimimerkit Arius ja Hj.N, (28. kesäkuuta 1860 Pietari – 3. marraskuuta 1889 Helsinki) oli suomalainen kokeellisen psykologian ja empiirisen filosofian uranuurtaja sekä teatteri- ja kirjallisuuskriitikko.
Neiglickin vanhemmat olivat pankinkomissaari Alexander Johan Neiglick ja Olivia Wilhelmina Tennberg. Hän pääsi ylioppilaaksi Ruotsalaisesta normaalilyseosta 1879 ja opiskeli Helsingin yliopistossa, josta valmistui filosofian kandidaatiksi 1885 sekä lisensiaatiksi ja tohtoriksi 1887. Hän opiskeli kokeellista psykologiaa Leipzigissa.
Neiglick toimi Helsingin yliopiston kokeellisen psykologian dosenttina 1887–1889 ja filosofian määräaikaisena professorina 1887–1889. Hän oli ylioppilaskunnan varapuheenjohtaja 1887–1888 ja Uusmaalaisen osakunnan kuraattori 1888–1889.
Neiglick oli myös teatteri- ja kirjallisuuskriitikko Finsk Tidskrift- ja Nya Pressen -lehdissä. Hän käytti nimimerkkejä Arius ja Hj.N. Vuonna 1883 hän puolusti sananvapautta nimimerkillä Arius julkaisemassaan kirjoituksessa, kun ruotsalainen luennoitsija Carl von Bergen oli pitänyt Helsingissä esitelmän ”tulevaisuuden kristinuskosta” ja joutunut sen vuoksi joidenkin vanhoillisten yliopiston opettajien hyökkäyksen kohteeksi.
Neiglick oli naimisissa vuodesta 1888 Helena Kristina Lupanderin kanssa. Heidän tyttärensä oli taide- ja ikonimaalari Martha Neiglick-Platonoff (1889–1964).
Neiglickin läheisiin ystäviin kuului Jarl Hagelstam, Karl August Tavaststjerna, Werner Söderhjelm och Albert Edelfelt.
Teoksia

Zur Psychophysik des Lichtsinns. Väitöskirja. Engelmann. 1887. (saksaksi)
Nya teaterns repertoar under spelåret 1884–85, 1888–89. Helsingfors: 1891. (ruotsiksi)
Valda uppsatser. Med en inledning af Werner Söderhjelm. Utgifna af Henning Söderhjelm. Helsingfors: Söderström. 1916. (ruotsiksi)
Aiheesta muualla

Kuvia tai muita tiedostoja aiheesta Hjalmar Neiglick Wikimedia Commonsissa
Ihanus, Juhani: / Neiglick, Hjalmar (1860 - 1889) Kansallisbiografia-verkkojulkaisu (maksullinen).  3.4.2006. Helsinki:  Suomalaisen Kirjallisuuden Seura.
Houston (artisti)

Houston (s. 26. lokakuuta 1983 Los Angeles, Kalifornia) on yhdysvaltalainen rap-artisti, joka on levyttänyt muun muassa 50 centin ja Eminemin kanssa.[lähde? ] Houston on tehnyt kappaleen ”I Like That”.
Houston on julkaissut albumin nimeltä It's Already Written sekä singlet ”I Like That (feat. Chingy, Nate Dogg & I-20)” ja ”Ain't Nothing Wrong”.
Aiheesta muualla

Virallinen sivu
Houston MTV.comissa (Arkistoitu – Internet Archive)
Henrik Lund

Henrik Lund puolisonsa Malenen kanssa vuonna 1911.
Henrik Lund (29. syyskuuta 1875 – 6. kesäkuuta 1948) oli grönlantilainen lyyrikko, taiteilija ja pappi. Hän kirjoitti sanat Grönlannin kansallislauluun, Nunarput utoqqarsuanngoravitiin.
Abrud

| Abrud |
| --- | --- |
 vaakuna
 Abrud
 Koordinaatit: 46°16′N, 23°04′E 
Valtio:   Romania
Piirikunta:  Alba
Kehittämisalue:  Centru
Historiallinen alue:  Transilvania
Ensimmäinen asiakirjamaininta:  1271
Hallinto:  
 – Pormestari:  Ioan Tiberiu Raţiu
Korkeus:  627 m
Väkiluku (2011):  5 072
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Abrud (unk. Abrudbánya, saks. Großschlatten) on kaupunki Alban piirikunnassa, Romanian Transilvaniassa. Se sijaitsee samannimisen joen varrella. Kaupungin asukasluku vuonna 2011 oli noin 5 000.
Nykyisen kaupungin alueella on sijainnut daakialais-roomalainen asutus nimeltä "Abruttus". Kaupunkioikeudet Abrud sai vuonna 1427. [lähde? ] Kaupungin perinteiset pääelinkeinot ovat olleet kaivosteollisuus ja  eläinten kasvatus. [lähde? ]
Hintajärjestelmä

Hintajärjestelmä on taloustieteessä mikä tahansa talousjärjestelmä, joka ohjaa tavaroiden ja palveluiden hintojen määräytymistä, määritetään ne sitten millaisessa rahassa tai velassa tahansa. Se on käytännössä kaikissa nyky-yhteiskunnissa vallitseva tapa ohjata resurssien kohdentumista.
Esimerkiksi hintojen korkeus kertoo niukkuudesta ja kannustaa tuottajia tuottamaan enemmän ja ostajia ostamaan vähemmän. Hintojen korkeus voi aiheutua myös esimerkiksi kyseessä olevan markkinan monopolimaisesta rakenteesta.
Hintasääntely vai vapaa hinnanmuodostus?

Hintajärjestelmästä on olemassa kaksi ääripäätä:
Hintasääntely tarkoittaa, että esimerkiksi hallitus määrää hinnat. Näin on tyypillisesti sosialistisissa suunnitelmatalousmaissa, esimerkiksi entisessä Neuvostoliitossa.
Markkinahinta tarkoittaa, että hyödykkeitä saa myydä ja ostaa millä tahansa hinnalla. Tällöin kysynnän ja tarjonnan laki "määrää" hinnat, toisin sanoen, jos esimerkiksi jostain tavarasta on pulaa, sen hinta nousee, kunnes nousu kannustaa tuottamaan tavaraa niin paljon enemmän ja ostamaan sitä niin paljon säästeliäämmin, että tavaraa jälleen riittää. Hinta siis asettuu tasolle, jolla kysyntä ja tarjonta ovat yhtä suuret. Näin hinnat välittävät hintainformaatiota.
Suomessa ja muissa länsimaissa vallitsee pääosin hintamekanismi, joskin esimerkiksi taksikyydeille on Suomessa säädetty enimmäishinnat.
Historia

Hintajärjestelmiä on ollut niin kauan kuin on ollut kauppaa tai rahaa.
Friedrich A. Hayek hintajärjestelmästä

Rahateoriasta Nobel-palkinnon saanut Friedrich A. Hayek kirjoitti teoksessaan "The Use of Knowledge in Society"...'Hintajärjestelmä on niitä välineitä, joita ihminen on oppinut käyttämään (joskaan ei vielä lainkaan täysin) törmättyään siihen ymmärtämättä sitä. Sen avulla on tullut mahdolliseksi paitsi työnjako, myös resurssien koordinoitu hyödyntäminen eri tahoille hajaantuneen tiedon avulla. Ne, jotka yrittävät pilkata tätä näkemystä, vääristävät argumenttia vihjaamaan, että jokin ihme olisi tuottanut parhaan mahdollisen järjestelmän nyky-yhteiskunnalle. Se on päinvastoin: ihminen on kyennyt tuottamaan sen työnjaon, jolle sivistyksemme perustuu, koska hän sattui törmäämään menetelmään, joka sen mahdollisti. Ellei ihminen olisi törmännyt hintajärjestelmään, hän olisi silti saattanut kehittää toisentyyppisen sivilisaation, aivan toisenlaisen, sellaisen kuin termiittimuurahaisten "valtio" tai jonkin muun käsittämättömän erilaisen'...Friedrich A. Hayek
Aiheesta muualla

Encyclopedia Britannica
Hecate Enthroned

Hecate Enthroned on vuonna 1993 perustettu englantilainen dark- ja black metal -yhtye, joka toimi vuoteen 1995 saakka nimellä Daemonum. Yhtyeen perustajajäseniin kuuluivat basisti-laulaja Jon sekä kitaristit Nigel ja Marc. Yhtye kuuluu Cradle of Filthin ohella brittiläisiin black metal -yhtyeisiin.
Historia

Daemonum nauhoitti ainoan demonsa Dreams to Mourn tammikuussa 1995. Saman vuoden keväällä rumpali Craig liittyi yhtyeeseen ja Cradle of Filthissä välillä bassoa soittanut Jon palasi yhtyeen laulajaksi. Onnistuneiden konserttien jälkeen yhtye suuntasi The Academy Studioille nauhoittamaan toista demoaan An Ode for a Haunted Wood. Tämä demo johti myös levytyssopimukseen Blackend Recordsin kanssa. Hecate Enthronedin ensimmäinen julkaisu Blackendille olikin An Ode for the Haunted Woodin uudelleen miksattu versio, joka kantaa nimeä Upon Promeathean Shores (Unscriptured Waters).
Kokoonpanomuutoksien jälkeen Hecate Enthroned paneutui täysillä ensimmäisen täyspitkänsä kirjoitustyöhön, jonka se nauhoitti 20. tammikuuta – 2. helmikuuta 1997. Andy Sneapin tuottama levy sai nimekseen The Slaughter of Innocence, A Requiem for the Mighty, ja se julkaistiin saman vuoden huhtikuussa.
Ennen seuraavan levyn Dark Requiems and Unsilent Massacre julkaisua yhtyeen kokoonpano muuttui jälleen, kun basisti Paul teki tilaa nykyiselle basistille Dylanille ja perustajajäsen Marcin vaihtui Andyyn. Yhtyeen miehistö on kokenut tämänkin jälkeen useita muutoksia, ja kitaristi Nigel on ainoa jäljellä oleva alkuperäisjäsen.
Jäsenet > Nykyiset

Dean Seddon – laulu (1999–2004, 2004–)
Nigel – kitara (1993–)
Andy – kitara (1997–)
Dylan Hughes – basso (1997–)
Robert – rummut (1996–)
Pete – kosketinsoittimet (2004–)
Jäsenet > Entiset

Dagon – laulu (2004)
Jon Kennedy – laulu (1993–1999)
Marc – kitara (1993–1997)
Paul Massey – basso (1996–1997)
Craig – rummut (1995–1996)
Michael – kosketinsoittimet (1996–1999)
Daz – kosketinsoittimet (1999–2004)
Diskografia

Dreams to Mourn (1995) (nimellä Daemonum)
An Ode for a Haunted Wood (1995)
Upon Promeathean Shores (Unscriptured Waters) (1996)
The Slaughter Of Innocence, A Requiem For The Mighty (1997)
Dark Requiems And Unsilent Massacre (1998)
Kings Of Chaos (1999)
Miasma (2001)
The Blackend Collection (2004)
Redimus (2004)
Virulent Rapture (2013)
Embrace of the Godless Aeon (2019)
Aiheesta muualla

Virallinen kotisivu (Arkistoitu – Internet Archive)
Hecate Enthroned Encyclopaedia Metallumissa (englanniksi)
Hollannin kielioppi

Hollannin kielioppi käsittää morfologian ja syntaksin. Fonologiaa käsitellään erikseen.
Substantiivit

Hollannissa sanoilla on kaksi sukua: aiemmasta maskuliinista ja feminiinistä muodostunut yhteinen suku sekä neutri, eli samoin kuin esimerkiksi ruotsin kielessä. Epämääräinen artikkeli kaikilla suvuilla on een ja määräinen yhteisessä suvussa de ja neutreilla het. Monikossa on vain määräinen artikkeli ja se on kummallakin suvulla de.
|  | Epämääräinen> Yksikkö | Epämääräinen> Monikko | Määräinen> Yksikkö | Määräinen> Monikko |
| --- | --- | --- | --- | --- |
| Yht. suku | een man (mies) | mannen | de man | de mannen |
| Neutri | een boek | boeken | het boek | de boeken |
Monikko muodostetaan yleensä päätteellä -en.
Substantiivit > Sijamuodot

Hollannin substantiiveilla on englannin ja ruotsin tapaan kaksi sijamuotoa: nominatiivi ja genetiivi. Akkusatiivimuoto erotetaan nominatiivista kuitenkin persoonapronomineissa. Datiivi on nykykielestä käytännössä kuollut.
Pronominit > Persoonapronominit

|  | Yksikkö | Monikko |
| --- | --- | --- |
| I pers. | ik | wij / we |
| II pers. | jij / je / u | jullie / u |
| III pers. | hij (m.) | zij |
| III pers. | ze (f.) | zij |
| III pers. | het (n.) | zij |
Lähde:
Teititeltäessä käytetään u-pronominia
Verbit

Hollannin kielessä on neljäntyyppisiä verbejä: kolmentyyppiset heikot verbit, jotka luokitellaan preteritin tunnuksen mukaan (-d-, -t-, -cht-), ja vahvat verbit. Verbit päättyvät yleensä -en perusmuodossa, mutta poikkeuksia on myös (esimerkiksi zijn). Hollannin kielen yleinen pitkien ja lyhyiden vokaalien vaihtelu esiintyy heikossa verbeissä seuraavasti: lyhyt vokaali esiintyy perusmuodossa, preesensin monikkomuodossa ja konjunktiivin preesensissä (eren, ere), pitkä esiintyy kaikissa muissa muodoissa (eert, eerde, geëerd). Samalla tavalla toimii myös pitkien ja lyhyiden konsonanttien vaihtelu (eggen, egt, geëgd). Samaa vaihtelua on f-v-vaihtelu (hoven, hoofden) ja s-z-vaihtelu (verhuizen, verhuisde).
| 0 | 1 | 2 |
| --- | --- | --- |
| Verbityyppi | Perusmuoto | Preteritin yksikkömuoto |
| heikot -d-verbit | moorden (murhata) | moordde (murhasin/-sit/-si) |
| heikot -t-verbit | wachten (odottaa) | wachtte (odotin/-tit/-tti) |
| heikot -cht-verbit | kopen (ostaa) | kocht (ostin/-it/-i) |
| vahvat verbit | schieten (ampua) | schoot (ammuin/-mmuit/-mpui) |
Verbit > Verbin taivutusmuodot

Kuten saksassa, hollannissakin verbin liittotempukset (perfekti ja pluskvamperfekti) muodostetaan joko verbillä hebben tai zijn ja pääverbin partisiipin perfektillä (had gedood, was geweest).
578

| --- | --- |
Vuosisadat: 300-luku · 400-luku · 500-luku · 600-luku · 700-luku
Vuosikymmenet: 490-luku · 500-luku · 510-luku · 520-luku · 530-luku · 540-luku 550-luku · 560-luku · 570-luku · 580-luku · 590-luku · 600-luku
Vuodet: 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509 510 · 511 · 512 · 513 · 514 · 515 · 516 · 517 · 518 · 519 520 · 521 · 522 · 523 · 524 · 525 · 526 · 527 · 528 · 529 530 · 531 · 532 · 533 · 534 · 535 · 536 · 537 · 538 · 539 540 · 541 · 542 · 543 · 544 · 545 · 546 · 547 · 548 · 549 550 · 551 · 552 · 553 · 554 · 555 · 556 · 557 · 558 · 559 560 · 561 · 562 · 563 · 564 · 565 · 566 · 567 · 568 · 569 570 · 571 · 572 · 573 · 574 · 575 · 576 · 577 · 578 · 579 580 · 581 · 582 · 583 · 584 · 585 · 586 · 587 · 588 · 589 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609
Tapahtumia

Tiberius II Constantinus (540–582) tuli Bysantin keisariksi, hallitsi vuoteen 582.
Kiinassa Pohjoisen Zhou-dynastian keisari Wu Di vaihtaa hallitsijanimekseen Xuanzheng ja kuolee samana vuonna.
Kuolleita

Bysantin keisari Justinus II (s. 520, hallitsijana vuodesta 565)
Henrik Lennart Appelberg

Henrik Lennart Appelberg (20. heinäkuuta 1865 Pusula – 2. huhtikuuta 1924 Vaasa) oli suomalainen kansakouluntarkastaja ja ruotsin kielellä kirjoittanut runoilija.
Appelbergin vanhemmat olivat kirkkoherra, rovasti Henrik Adolf Appelberg ja Laura Clementine Louise Ignatius. Hän pääsi ylioppilaaksi 1885 Turun lyseosta ja opiskeli Helsingin yliopistossa. Appelberg oli kansakouluntarkastajana Raahessa 1901–1902, Uudessakaarlepyyssä 1902–1906 ja Vaasassa vuodesta 1906 alkaen.
Henrik Appelberg oli naimisissa vuodesta 1891 Signe Malmbergin kanssa.
Teoksia

Svensk rättskrifningslära enligt Svenska Akademiens ordlista, 6:te upplagan : : för folkskolan och andra skolor samt för menige man. K. E. Holm, Helsingfors 1895
Dikter. G. W. Edlund, Helsingfors 1896
24 kapriisia

24 kapriisia on Niccolò Paganinin säveltämä kokoelma, jota pidetään vaikeimpana sooloviululle tehdyistä.[lähde? ] Teos on Paganinin luettelossa Op. 1. Kokoelmassa on selvästi vaikutteita Pietro Locatellin teoksesta ”L’Arte del violino, op. 3”. 24 kapriisia on sävelletty noin vuonna 1817. Monet säveltäjät ovat tehneet erilaisia sovituksia muun muassa kapriisista 24. Kuuluisimpia lienevät Brahmsin ”Paganini-variaatiot”, joissa Brahms on varioinut (muunnellut) Paganinin teemaa kapriisista 24, sekä Rahmaninovin rapsodia pianolle ja orkesterille saman kapriisin pohjalta. Franz Liszt on säveltänyt kapriisien pohjalta sarjan konserttietydejä, Études d’exécution transcendante d’aprés Paganini.
Kapriisikokoelma sisältää erittäin olennaisia asioita viulutekniikan osalta[lähde? ] ja näitä kappaleita voidaan hyvin verrata etydeihin. Viulunsoittotekniikan historiassa teos on yhtä merkittävä kuin Chopinin etydit pianonsoiton tekniikkaa ajatellen[lähde? ]. Kapriisit sisältävät runsaasti legatoa, staccatoita, spiccatoa, tremoloita, harmoniaa, trillejä, arpeggioita, asteikkoja, intervalleja ja vasemman käden pizzicatoja.
24 Deep

| 24 Deep Brotha Lynch Hung |
| --- | --- | --- |

EP-levyn tiedot
 Julkaistu: 1993
 Tuottaja(t): Cedric Singleton  Kevin Mann
 Tyylilaji: gangsta rap
 Kesto: 31.07
 Levy-yhtiö: Black Market Records
Brotha Lynch Hungin muut julkaisut
| -  | 24 Deep 1993 | Season of da Siccness 1995 |
24 Deep EP on yhdysvaltalaisen rap-artisti Brotha Lynch Hungin ensimmäinen julkaisu. Se julkaistiin vuonna 1993 Black Market Recordsin kautta.
Kappaleet

Thought They Knew (Intro) – 1.54
24 Deep – 4.13
Had 2 Gat Ya – 4.27
The Next Hoe (Insert) – 0.22
Lose a Hoe, Gain a Hoe – 6.55
Back Fade – 5.13
Jackin' 4 Joints – 1.55
Walkin' 2 My Funeral – 3.59
Fundamentals of Ripgut Cannibalism (Outro) – 2.05